กินยาแก้ปวดไป10เม็ด กินยาแก้คลื่นไส้อาเจียนไป10เม็ด และยาแก้ลดไข้ไป10เม็ด อาการที่หลังจากกินเป็นยังไงคะ และต้องทำยังไงต่อ
สวัสดีค่ะ การทานยาแก้ปวดไป 10 เม็ด ยาลดไข้อีก 10 เม็ด และยาแก้คลื่นไส้อาเจียน 10 เม็ด ไปในคราวเดียวกัน ถือว่าเป็นการทานยาเกินขนาด แนะนำว่าควรต้องรีบไปโรงพยาบาล และนำซองยาที่ทานไปด้วย เพื่อที่แพทย์จะได้ทราบชนิดของยาที่ทาน และให้การรักษาที่เหมาะสมกับการทานยาเกินขนาดแต่ละประเภทค่ะสำหรับอาการ อาจไม่สามารถบอกได้ เนื่องจากไม่ทราบว่ามีการทาานยาอะไรเข้าไปบ้าง แต่โดยส่วนใหญ่ ยาแก้ปวดที่ทานเกินขนาด ย่อมมีผลต่อการทำงานของตับหรือไต อาจส่งผลทำให้ตับและไตเกิดการวายได้ ซึ่งหากตับและไตวายรุนแรง อาจทำให้เสียชีวิตในเวลาต่อมาได้ค่ะ ดังนั้น ควรรีบไปพบแพทย์โดยเร็วที่สุดค่ะนอกจากนี้ แพทย์จะได้ดูแลปัญหาทางด้านจิตใจ หาสาเหตุของการทานยาเกินขนาดเข้าไป หากมีภาวะซึมเศร้า ก็จะได้รักษา ไม่ให้เกิดการทำร้ายตนเองอีกค่ะ